CELEX: C2005/257/17
Language: el
Date: 2005-10-15 00:00:00
Title: Υπόθεση T-272/03: Απόφαση του Πρωτοδικείου της 13ης Σεπτεμβίου 2005 — Fernández Gómez κατά Επιτροπής («Δημόσια Διοίκηση — Έκτακτος υπάλληλος — Άρθρο 2, στοιχείο α', του Καθεστώτος επί του Λοιπού Προσωπικού — Παραδεκτό — Επιβεβαιωτική πράξη — Περιορισμός του χρόνου διαρκείας της συμβάσεως — Δυνατότητα ανανεώσεως — Κανόνας περί απαγορεύσεως της σωρεύσεως — Περίοδος συμπληρωθείσα υπό την ιδιότητα αποσπασμένου εθνικού εμπειρογνώμονα — Διακριτική εξουσία της Επιτροπής»)

15.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 257/9
            
         Απόφαση του Πρωτοδικείου της 13ης Σεπτεμβίου 2005 — Fernández Gómez κατά Επιτροπής
   (Υπόθεση T-272/03) (1)
   
   («Δημόσια Διοίκηση - Έκτακτος υπάλληλος - Άρθρο 2, στοιχείο α', του Καθεστώτος επί του Λοιπού Προσωπικού - Παραδεκτό - Επιβεβαιωτική πράξη - Περιορισμός του χρόνου διαρκείας της συμβάσεως - Δυνατότητα ανανεώσεως - Κανόνας περί απαγορεύσεως της σωρεύσεως - Περίοδος συμπληρωθείσα υπό την ιδιότητα αποσπασμένου εθνικού εμπειρογνώμονα - Διακριτική εξουσία της Επιτροπής»)
   (2005/C 257/17)
   Γλώσσα διαδικασίας: η γαλλική
   Διάδικοι
   
      Προσφεύγουσα: Maria Dolores Fernández Gómez (Βρυξέλλες, Βέλγιο) [εκπρόσωποι: αρχικώς, οι δικηγόροι G. Iturriagagoitia Bassas και K. Delvolvé, στη συνέχεια, ο J. Iturriagagoitia Bassas]
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικώς, οι J. Currall, H. Tserepa-Lacombe και F. Clotuche-Duvieusart, και, στη συνέχεια, οι J. Currall και H. Tserepa-Lacombe]
   Αντικείμενο της υποθέσεως
   Αίτημα με το οποίο ζητείται, αφενός, η ακύρωση της αποφάσεως της εξουσιοδοτημένης για τη σύναψη συμβάσεων προσλήψεως αρχής της 12ης Μαΐου 2003, σχετικά με την απόρριψη της αιτήσεως ανανεώσεως της συμβάσεως εκτάκτου υπαλλήλου της προσφεύγουσας, και, αφετέρου, να υποχρεωθεί η Επιτροπή στην καταβολή του ποσού των 101 328,60 ευρώ, προσηυξημένου με τόκους υπερημερίας, για την αποκατάσταση της επενεχθείσας ζημίας.
   Διατακτικό της αποφάσεως
   
               1)
            
            
               Ακυρώνεται η απόφαση της εξουσιοδοτημένης για τη σύναψη συμβάσεων προσλήψεως αρχής της 12ης Μαΐου 2003, σχετικά με την απόρριψη της αιτήσεως ανανεώσεως της συμβάσεως της προσφεύγουσας.
            
         
               2)
            
            
               Υποχρεώνεται η Επιτροπή να καταβάλει στην προσφεύγουσα το ποσό των 50 000 ευρώ (πενήντα χιλιάδες) ευρώ προς αποκατάσταση της επενεχθείσας ζημίας.
            
         
               3)
            
            
               Η Επιτροπή φέρει τα δικά της δικαστικά έξοδα καθώς και τα έξοδα στα οποία υποβλήθηκε η προσφεύγουσα, συμπεριλαμβανομένων των αφορώντων στη διαδικασία λήψεως ασφαλιστικών μέτρων.
            
         
      (1)  EE C 251 της 18.10.2003